**ДОГОВОР ЗА ИЗВЪРШВАНЕ НА ВЪЗСТАНОВИТЕЛНИ ДЕЙНОСТИ СЛЕД АВАРИЙНИ РЕМОНТИ НА ТОПЛОФИКАЦИОННАТА МРЕЖА, СОБСТВЕНОСТ НА „ТОПЛОФИКАЦИЯ – РАЗГРАД“ АД**

Днес, **………….2025 г.**, в гр. Разград, между:

**„ТОПЛОФИКАЦИЯ-РАЗГРАД” АД**, регистрирано в Търговския регистър и регистъра на юридическите лица с нестопанска цел към Агенция по вписванията с ЕИК 116019472, със седалище и адрес на управление в гр. Разград, Индустриална зона, ул. „Черна” 7, представлявано от **Михаил Николаев Ковачев - Изпълнителeн директор,** наричано по-долу за краткост **„ВЪЗЛОЖИТЕЛ”**, от една страна,

и

….……………………………………………………………..…………………………., регистрирано в Търговския регистър и регистъра на юридическите лица с нестопанска цел към Агенцията по вписванията с ЕИК …………..………..…………, със седалище и адрес на управление в гр. ........................................................................................................., представлявано от ………………………....................................... - …………………………………………………………….……………, наричано за краткост **„ИЗПЪЛНИТЕЛ”**, от друга страна,

на основаниесъставен **Протокол за класирани кандидати № …………….………………..** по проведена **…………………… процедура** съгласно **Инструкция Инк 10.01.05** се сключи настоящият договорс предмет: **„Възстановителни дейности след аварийни ремонти на топлофикационната мрежа, собственост на „Топлофикация – Разград“ АД“**

1. **ОБЩИ ПОЛОЖЕНИЯ**

**Чл. 1.** **ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема да изпълни **„Възстановителни дейности след аварийни ремонти на топлофикационната мрежа на гр. Разград, собственост на „Топлофикация – Разград” АД”** в съответствие с *Техническата спецификация на* ***ВЪЗЛОЖИТЕЛЯ*** *– Приложение № 1* и *Техническото предложение на* ***ИЗПЪЛНИТЕЛЯ*** *– Приложение № 2* към настоящия договор, действащото законодателство и при спазване на направените от страна на **ВЪЗЛОЖИТЕЛЯ** предписания и спецификации в процеса на изпълнение на Договора.

**Чл. 2.** Конкретните обекти, както и редът, сроковете и условията за изпълнението на съответните ремонтни дейности, ще се определят от **ВЪЗЛОЖИТЕЛЯ** чрез изпращане от него на писмени покани и приемане от страна на **ИЗПЪЛНИТЕЛЯ** до посочените в чл. 15 електронни адреси или чрез устни заявки, в зависимост от характера и сложността на аварийната ситуация.

**Чл. 3.** Гаранционните срокове за изпълнение на строително-ремонтните работи, описани в чл. 1 от Договора, се определят за всеки конкретен обект съгласно разпоредбите на Наредба № 2 от 31.07.2003 г. за въвеждане в експлоатация на строежите в Република България и минималните гаранционни срокове за изпълнени строителни и монтажни работи, съоръжения и строителни обекти.

1. **ВЪЗНАГРАЖДЕНИЕ И НАЧИН НА ПЛАЩАНЕ**

**Чл. 4.** Цената, редът и условията за заплащане по всяка конкретна строително-ремонтна дейност, свързана с предмета на Договора, се определят между страните преди започване на съответните ремонтни действия, включително по електронните адреси съгласно чл. 15, а когато не е възможно да се определят предварително - след приключване на всички дейности.

**Чл. 5. (1)** Стойността на договорената в чл. 1 поръчка се образува в съответствие с предложените единични цени на основните видове работи в приетото от **ВЪЗЛОЖИТЕЛЯ**  *Ценово предложение на* ***ИЗПЪЛНИТЕЛЯ*** *- Приложение №3*, неразделна част от настоящия Договор, и се определя след измерване по изчислителен път, на база действително изпълнени и измерени количества на видовете работи по твърдо договорени единични цени на основните видове работи на **ИЗПЪЛНИТЕЛЯ,** описани в *Ценовото предложение на* ***ИЗПЪЛНИТЕЛЯ*** *- Приложение №3.*

**(2)** Цените по ал. 1 включват всички разходи на **ИЗПЪЛНИТЕЛЯ** във връзка със задълженията му по чл. 1 от настоящия Договор, без вкл. ДДС, съгласно *Ценовото предложение на* ***ИЗПЪЛНИТЕЛЯ*** *- Приложение №3.*

**(3)** За възникналите в процеса на изпълнение на поръчката, в следствие на технологична необходимост, допълнителни видове работи на **ИЗПЪЛНИТЕЛЯ**, единичните цени ще се определят по сметни норми и цени на компонентите им, по които са образувани единичните цени на основните видове работи и ще се изпълняват след приемане от страна на **ВЪЗЛОЖИТЕЛЯ**.

**(4)** Плащането се осъществява въз основа на двустранно подписани Протоколи за реално изпълнените строително-ремонтни дейности и фактура, издадена от **ИЗПЪЛНИТЕЛЯ**, по банков път с платежно нареждане, по сметка на **ИЗПЪЛНИТЕЛЯ** в срок до 30 (тридесет) дни от издаването на фактурата съгласно *Графика на плащанията – Приложение № 4* към настоящия договор.

1. **СРОК НА ДОГОВОРА**

**Чл. 6.** Настоящият Договор влиза в сила от ……………..2025 година и е със срок на действие 1 (една) година.

1. **ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл. 7.** **ИЗПЪЛНИТЕЛЯТ** се задължава:

**(1)** Да извърши дейностите по този Договор та­ка, че резултатът от работата да отговаря на спецификациите, определени от **ВЪЗЛОЖИТЕЛЯ**.

**(2)** Да извърши дейностите в сроковете по чл. 2 от настоящия Договор.

**(3)** Да уведоми **ВЪЗЛОЖИТЕЛЯ**, че дейностите са извършени.

**(4)** Да предаде резултата от работата на **ВЪЗЛОЖИТЕЛЯ**, като до приемането му от последния, полага грижата на добър стопанин за запазването му.

**Чл. 8.** **ИЗПЪЛНИТЕЛЯТ** има право:

**(1)** Да иска от **ВЪЗЛОЖИТЕЛЯ** приемане на резултата от работата.

**(2)** Да по­лу­чи уго­во­ре­но­то въз­наг­раж­де­ние.

**(3)** Ако е из­пъл­нил част от ра­бо­та­та и по-на­та­тъш­но­то из­пъл­не­ние на дейностите се ока­же не­въз­мож­но, по­ра­ди при­чи­ни, за ко­и­то **ВЪЗЛОЖИТЕЛЯТ** от­го­ва­ря, да по­лу­чи въз­наг­раж­де­ние в раз­мер са­мо за из­вършена­та част от дейностите.

1. **ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл. 9.** **ВЪЗЛОЖИТЕЛЯТ** е длъжен:

**(1)** Ако въз­ло­же­но­то е из­пъл­не­но в до­го­во­ре­ни­те сро­ко­ве, ко­ли­чес­т­во и ка­чес­т­во, да при­е­ме резултата от работата. При­е­ма­не­то ще се из­вър­ши по правилата на чл. 5, ал. 4 от настоящия Договор.

**(2)** Да пла­ти уго­во­ре­но­то въз­наг­раж­де­ние в сро­ко­ве­те и по на­чи­на, уго­во­ре­ни в нас­то­я­щия До­го­вор.

**(3)** При приемане на резултата от работата да извърши проверка за недостатъци. При откриване на такива да уведоми незабавно **ИЗПЪЛНИТЕЛЯ**.

**Чл. 10.** **ВЪЗЛОЖИТЕЛЯТ** има право да иска от **ИЗПЪЛНИТЕЛЯ** да изпълни възложената работа в срок и без отклонения от изисканите от него спецификации.

1. **ДРУГИ УСЛОВИЯ**

**Чл. 11.** Нас­то­я­щият Договор мо­же да бъ­де из­ме­нен са­мо по вза­им­но съг­ла­сие меж­ду стра­ни­те. Всяко изменение на условията по Договора представлява ново договаряне, което се оформя с анекс и е неразделна част от Договора.

**Чл. 12.** Нас­то­я­щият Договор се прек­ра­тя­ва:

**(1)** При прекратяване или обявяване в несъстоятелност на една от страните;

**(2)** По вза­им­но съг­ла­сие меж­ду стра­ни­те, из­ра­зе­но в пис­ме­на фор­ма;

**(3)** С едномесечно писмено предизвестие, отправено от едната до другата страна.

**(4)** При неизпълнение на задълженията по този Договор от някоя от страните, констатирано писмено от изправната страна. В този случай Договорът се прекратява с отправяне на 7-дневно писмено предизвестие на изправната до неизправната страна, като поиска обезщетение за неизпълнение от неизправната страна за действително претърпени вреди, в случай че са налице такива или без да прекрати договора, да поиска изпълнение с обезщетение за забава, на основание чл. 79 от Закона за задълженията и договорите.

**Чл. 13.** При обек­тив­на не­въз­мож­ност за из­пъл­не­ние Договорът се раз­ва­ля по пра­во.

**Чл. 14.** Въз­ник­на­ли­те спо­ро­ве по не­ре­ше­ни от Договора въп­ро­си ще се ре­ша­ват по взаимно съгласие между страните, а в противен случай - по ре­да на граж­дан­с­ко­то за­ко­но­да­тел­с­т­во на Ре­пуб­ли­ка Бъл­га­рия.

**Чл. 15.** Адресите за уведомления на страните и лицата за контакт са, както следва:

Лицa за контакт от страна на **ВЪЗЛОЖИТЕЛЯ**:

1. ………………………………., тел……………………………., имейл адрес:…………………………………….;
2. ………………………………., тел……………………………., имейл адрес:…………………………………….;

Лицa за контакт от страна на **ИЗПЪЛНИТЕЛЯ**:

1. ………………………………., тел……………………………., имейл адрес:…………………………………….;
2. ………………………………., тел……………………………., имейл адрес:…………………………………….;

**Чл. 16. (1)** Всички покани и уведомления, направени между страните по настоящия Договор, следва да бъдат на български език, в писмена форма, изпратени по начин, доказващ получаването им.

**(2)** Във всяка писмена кореспонденция, отнасяща се до настоящия Договор, между **ВЪЗЛОЖИТЕЛЯ** и **ИЗПЪЛНИТЕЛЯ**, трябва да бъдат посочвани заглавието и номера на Договора, както и да бъде изпращана до имейл адресите, посочени в чл. 15 от последния или до физическия адрес на насрещната страна.

**(3)** При промяна на посочените адреси, телефони и други, съответната страна е длъжна да уведоми другата в писмен вид в срок до 7 (седем) календарни дни от настъпването на промяната.

**Чл. 17.** Поканата/заявката или уведомлението влиза в сила при получаването му или на посочената дата за влизане в сила, в зависимост от това коя от двете дати е по-късна.

Нас­то­я­щият **ДОГОВОР** и приложенията към него се под­пи­саха в два ед­но­об­разни ек­зем­п­ля­ра - по един за вся­ка от стра­ни­те.

**Приложения:**

1. *Приложение №1 – Техническа спецификация на Възложителя;*
2. *Приложение №2 – Търговско предложение на Изпълнителя;*
3. *Приложение №3 – Техническо предложение на Изпълнителя;*
4. *Приложение №4 – График на плащанията.*

**За ВЪЗЛОЖИТЕЛЯ: За ИЗПЪЛНИТЕЛЯ:**

**............................. ............................**

**Михаил Ковачев ………………………..**

**Изпълнителен директор ………………………...**

**„Топлофикаци-Разград” АД …………………………**